मंडी में लहसुन चोरी करते पकड़ा कहासुनी के बाद हुई मारपीट
कोटा|गुमानपुरा थानाक्षेत्र स्थित थोक फल सब्जीमंडी में शनिवार सुबह दो पक्षों में झगड़ा हो गया। एक पक्ष की रिपोर्ट पर पुलिस ने मामले की जांच शुरू कर दी है। सब्जीमंडी स्थित दुकान नंबर 21 के व्यापारी हरिप्रकाश सैनी की शॉप के बाहर सुबह करीब 11 बजे दो-तीन युवक लहसुन चोरी कर रहे थे। उन्हें रोका तो कहासुनी हो गई, जिसके बाद कुछ लोगों ने उनके साथ मारपीट कर दी। झगड़े में दोनों पक्षों के मामूली चोटें आई हैं। इधर, सीआई महावीर सिंह का कहना है कि एक पक्ष आढ़तिया और दूसरा पक्ष हम्मालों का है। आढ़तिया पक्ष थाने पर आकर रिपोर्ट दी है, जिसकी जांच शुरू कर दी है।
hin_Deva hin_Deva